**PRILOG II**

***Projektni zadatak***

**Nabava usluge praćenja i analize medija za potrebe Ministarstva poljoprivrede, Programa ruralnog razvoja Republike Hrvatske za razdoblje 2014.-2020. i Operativnog programa za pomorstvo i ribarstvo Republike Hrvatske za programsko razdoblje 2014.-2020.**

Zagreb, siječanj 2020.

godine

Sadržaj

[1. Uvod 3](#_Toc533761971)

[2. Cilj i očekivani rezultati 4](#_Toc533761972)

[2.1. Opći cilj 4](#_Toc533761973)

[2.2. Rezultati koji se očekuju od odabranog ponuditelja 4](#_Toc533761974)

[3. Zadaci izvršitelja 4](#_Toc533761975)

# Uvod

Ministarstvo poljoprivrede, Uprava za potpore poljoprivredi i ruralnom razvoju, upravljačko je tijelo Programa ruralnog razvoja Republike Hrvatske 2014.-2020. (dalje u tekstu: Program), financiranog sredstvima Europskog poljoprivrednog fonda za ruralni razvoj (dalje u tekstu: EPFRR). Uprava ribarstva upravljačko je tijelo Operativnog programa za pomorstvo i ribarstvo Republike Hrvatske za programsko razdoblje 2014. – 2020., financiranog sredstvima Europskog fonda za pomorstvo i ribarstvo (EPFR).

Programi su izrađeni u skladu sa zakonskim okvirom, koji je i polazište za provedbu ovoga projekta:

 - Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo;

- Uredba (EU) br. 1305/2013 Europskog Parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005;

- Provedbena Uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) 1305/2013 Europskog Parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR).

- Uredba (EU) br. 508/2014 Europskog Parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća.

- Uredba (EU) br. 1380/2013 Europskog Parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ.

Upravljačka tijela odgovorna su za izradu strategije informiranja i promidžbe, kako bi se osigurala promidžba Programa, uključujući promidžbu kroz Nacionalnu ruralnu mrežu i informiranje potencijalnih korisnika, strukovnih organizacija, ekonomskih i socijalnih partnera, tijela koja promoviraju ravnopravnost spolova i značajnih nevladinih organizacija, uključujući organizacije koje se bave okolišnom tematikom, o mogućnostima ponuđenim Programima i pravilima dobivanja pristupa programskog financiranja, kao i informiranje korisnika o doprinosu Unije, kao i javnosti o ulozi koju Unija ima unutar Programa.

Sukladno svemu navedenom, Republika Hrvatska mora osigurati kvalitetan sustav informiranja i promidžbe svih dionika (potencijalnih korisnika, ali i šire zainteresirane javnosti) o Programu, što je i svrha ovog predmeta nabave.

Financiranje provedbe aktivnosti informiranja i promidžbe vrši se iz sredstava mjere Tehnička pomoć u sklopu Programa.

# Cilj i očekivani rezultati

## Opći cilj

Rezultat ovog projekta je praćenje i analiza medija koja uključuje tiskane, internet, radijske i televizijske medije u Republici Hrvatskoj medija za potrebe Ministarstva poljoprivrede, Programa ruralnog razvoja i Operativnog programa za pomorstvo i ribarstvo Republike Hrvatske za programsko razdoblje 2014. – 2020..

## Rezultati koji se očekuju od odabranog ponuditelja

Usluga praćenja medija obuhvaća isporuku skeniranih novinskih, internetskih članaka te prijepisa emisija i snimki, odnosno dijelova emisija elektroničkih medija, na e- mail adresu korisnika i na stranicu web clippinga ili elektronske arhive koja se nalazi na internetskoj adresi izvršitelja. Također, usluga obuhvaća filtriranje selektiranog sadržaja po relevantnosti i kvaliteti prije isporuke klijentu (uključuje dodjeljivanje osobe koja će provjeravati sadržaj na dnevnoj razini te brinuti o kvaliteti i relevantnosti isporučenog sadržaja).

Arhiva treba pretraživati po svim riječima (*full text search*) i biti dostupna za vrijeme trajanje usluge.

# Zadaci izvršitelja

Projekt uključuje:

**Liste praćenja medija:**

* tisak: Ponuditelj je dužan dostaviti listu praćenja hrvatskih tiskovina koju je moguće mijenjati i nadopunjavati na zahtjev korisnika. Lista praćenja treba obuhvatiti nacionalne, regionalne i lokalne tiskovne medije u Republici Hrvatskoj;
* internetski portali i stranice: Ponuditelj je dužan dostaviti listu praćenja hrvatskih internet portala i stranica koju je moguće mijenjati i nadopunjavati na zahtjev korisnika;
* radijske i televizijske objave: od Ponuditelja se očekuje mogućnost pokrivanja svih nacionalnih i regionalnih radijskih i TV postaja i dostavu liste praćenja emisija koju je moguće mijenjati i nadopunjavati na zahtjev.

**Način isporuke medijskih objava:**

* ponuditelj mora omogućiti dnevnu e-mail dostavu medijskih objava u tijelu poruke, koji sadržava podatke o: mediju/izvoru objave, naslovu članka, nazivu radijske/TV emisije, autoru objave, strani na kojoj je članak objavljen/početku emitiranja radijske/TV objave, trajanju priloga i temi kojoj članak/prilog tematski pripada, te s poveznicom koja omogućuje pregled originalne objave u digitalnom formatu (sken članka, snimka radijskog ili TV priloga);
* ponuditelj mora omogućiti filtriranje selektiranog sadržaja po relevantnosti i kvaliteti prije isporuke klijentu (uključuje dodjeljivanje osobe koja će provjeravati sadržaj na dnevnoj razini te brinuti o kvaliteti i relevantnosti isporučenog sadržaja).
* ponuditelj mora omogućiti uvid u internetsku bazu svih selektiranih medijskih objava koja je zaštićena osobnim pristupima i lozinkom za neograničen broj korisnika.

Internetska baza medijskih objava mora biti pretraživa po elementima obrade objava i treba omogućiti unos osobnih zabilješki po kojima je moguće pretraživati bez uvida drugih korisnika;

* ponuditelj mora omogućiti uvid u tehnički sustav koji omogućava transfer medijskih objava u svrhu daljnje distribucije istih putem intranet sustava korisnika u RSS formatu;
* ponuditelj mora omogućiti dostavu snimki radijskih/TV objava putem korisničkog računa i e-mailom;
* ponuditelj mora omogućiti pristup medijskim objavama i putem mobilnih telefona ili tablet uređaja kroz posebnu mobilnu aplikaciju. Mobilna aplikacija za pregled objava treba sadržavati mogućnost prosljeđivanja pojedinih objava e-mailom i trenutnog obavještavanja o novim pristiglim objavama.

**Formati medijskih objava:**

* tiskane i internet objave moraju biti dostupne za pregled u PDF i JPG formatu i u tekstualnom obliku („Optical carachter regonition“);
* radijske/TV objave ili snimke emisija dostavljaju se u wmv, MP3 i MP4 formatu ili nekom drugom digitalnom obliku ovisno o potrebi i narudžbi.

**Kategorije pretraživosti medijskih objava preko internetskog korisničkog računa**

* datum obrade/datum objave članka ili priloga;
* imenu/nazivu autora/urednika;
* ključnoj riječi u naslovu članka;
* ključnoj riječi u originalnom sadržaju članka (OCR);
* učestalosti izlaženja tiskovina/emitiranja radijske/tv emisije (dnevne, tjedna, mjesečna, periodična);
* pokrivenost medija (nacionalna, regionalna, lokalna…);
* nazivu medija/više naziva medija istovremeno;
* nazivu radijske/tv emisije;
* radijskoj/tv postaji;
* temi selekcije objave;
* prema osobnim zabilješkama svakog korisnika baze;

**Medijske objave trebaju biti dodatno opremljene podacima:**

* naslov članka;
* autor članka;
* stranica objave/vremenu emitiranja radijskog/tv priloga;
* temi kojoj objava sadržajno pripada;
* kratki uvodni sažetak objave;
* OTS – doseg, podatak o mogućoj konzumaciji (čitanosti) članka;
* Medijskoj površini/trajanju radijskog/tv priloga.

U prikazu digitalnog oblika novinskog članka dodatno treba biti vidljiv grafički prikaz smještaja članka na stranici tiskovine.

Objave trebaju biti opremljene podatkom o dosegu medijske objave, odnosno, informacijom o mogućem broju osoba koji je imao priliku istu pročitati, vidjeti ili pogledati. Očekuje se da je podatak rezultat relevantnih i recentnih istraživanja konzumacije medija.

**Izvještaji:**

* U prikazu selektiranih objava putem web korisničkog računa treba biti omogućena izrada samostalnih izvještaja / popisa objava s priloženim digitalnim preslikama objava, za objave koje su odabrane za uvrštavanje u te izvještaje od strane Naručitelja;
* Izvještaj koji se dostavlja putem elektronske pošte na dogovoreni broj mail adresa treba prikazati osnovne podatke o medijskoj objavi (naslov, autor, naziv medija, datum objave, tema praćenja, br. stranice) uz poveznicu za pregled cjelovitog digitalnog oblika te objave;
* Izvršitelj za potrebe praćenja dostavlja dokaznice u tabličnom prikazu formata „excel“ na mjesečnoj razini. Dokaznica za tiskovine sadrži sljedeće podatke: datum, naziv tiskovine, naslov objave, autor teksta, tema (prema relevantnosti), stranica na kojoj se objava nalazi. Dokaznica za internetske objave sadrži sljedeće podatke: poveznicu na internetski portal, naziv internetskog portala, datum, naslov objave, autor, tema (prema relevantnosti). Dokaznica za obradu radijskih emisija sadrži: datum emitiranja, program na kojem je objava emitirana (radijska postaja), naziv emisije, početak i kraj te ukupno trajanje objave. Dokaznica za obradu televizijskih emisija sadrži: datum emitiranja, program na kojem je objava emitirana (televizijska postaja), naziv emisije, početak i kraj te ukupno trajanje objave.

**Medijske analize:**

Ciljevi medijskih analiza su odrediti zastupljenost Ministarstva poljoprivrede, Programa ruralnog razvoja Republike Hrvatske za razdoblje 2014. – 2020., Strateškog plana Zajedničke poljoprivredne politike 2021.-2027. te Operativnog programa za pomorstvo i ribarstvo RH za programsko razdoblje 2014.-2020. i Zajedničke ribarstvene politike, odnosno zastupljenost aktivnosti predmetnih ključnih tema u medijima, odrediti odnos ulaganja u medijski prostor i ostvarenog publiciteta *(„cost-benefit analiza“)*, odrediti kvalitetu i kvantitetu medijskog izvještavanja, prezentirati učinkovitost medijskog nastupa.

Medijske analize isporučivati će se na kvartalnoj, polugodišnjoj i godišnjoj razini u pripadajućem formatu (ppt ili word) sa priloženim analitičkim izvještajem.

**Rokovi isporuke medijskih objava**

- dnevne nacionalne tiskovine, do 24:00 sata, dan prije datuma izlaženja tiskovine (večernja izdanja);

- druga nacionalna dnevna izdanja, razlika jutarnjih i večernjih izdanja, nacionalni tjednici i regionalni dnevnici, najkasnije do 8:30 sati ujutro;

- druga periodika, najkasnije do 14:00 sati;

- dostava selektiranih objava s web portala, putem interneta, radnim danom u jutarnjim satima do 8:30 h i popodne do 14:00;

- dostava selektiranih radijskih/tv priloga u roku od 6 do 12 h od vremena njihovog emitiranja;

- dostava popisa svih selektiranih objava i grafičkog prikaza podataka putem e-maila, svakog dana (uključuje vikende i neradne dane) dva puta dnevno u 8:30 h i 13:00 h na dogovoreni broj adresa elektronske pošte;

- dnevni transfer podataka i objava u intranet sustav korisnika po ugovorenom tehnološkom modelu.

**Arhiva objava i podataka**

Ponuditelj je dužan osigurati arhivu podataka o selektiranim objavama preko interneta za cijelo vrijeme ugovorne suradnje.

**Usluga mora dodatno sadržavati:**

* S ciljem zadovoljavanja hitnih i povremenih potreba korisnika od ponuditelja se očekuje mogućnost dostavljanja bilo kojeg dijela snimljenog programa nacionalnih TV i radijskih postaja (HTV1, HTV2, RTL, NOVA TV, HR , HR2, Radio Sljeme, Radio 101, Radio Antena) i informativnih emisija ostalih regionalnih i lokalnih radijskih i TV postaja koje emitiraju na području RH, i osigurati selekciju i distribuciju novinskih članaka iz arhive za razdoblje od minimalno tri godine od vremena narudžbe. Korištenje arhive medijskog sadržaja vršit će se po potrebi, postavljanjem upita prema Izvršitelju.
* mogućnost da bazu objava preko interneta, uz primjenu osobnih korisničkih imena i lozinki, istodobno koristi neograničen broj različitih osoba.

**Teme i ključne riječi medijskih objava:**

*(objave punog/pretežitog medijskog sadržaja)*; **ruralni razvoj**, **Program ruralnog razvoja**, PRR, mjere ruralnog razvoja, podmjera, tip operacije, mali poljoprivrednici, mladi poljoprivrednici, LEADER, LAG, Lokalne akcijske grupe, Lokalna razvojna strategija, Nacionalna ruralna mreža, Mreža za ruralni razvoj, Zajednička poljoprivredna politika, Strateški plan Zajedničke poljoprivredne politike, Financijski instrumenti za ruralni razvoj, financijski instrumenti, CAP strateški plan, mikro zajam za ruralni razvoj, mali zajam za ruralni razvoj, jamstva za ruralni razvoj, investicijski krediti za ruralni razvoj LRS, IPARD, vanjsko-trgovinska razmjena, EAFRD, EAGF, CAP, poljoprivredna politika, agroekonomske analize, predsjedanje, predsjedanje Vijećem EU, predsjedanje Vijećem Europske unije, FADN, TISUP, FAO, OIV, OECD, OIE. **Ministarstvo poljoprivrede** *(svaki spomen ministarstva i ministrice Marije Vučković i ostali javno istaknuti djelatnici i dužnosnici ministarstva );* ministrica Marija Vučković, ministrica Vučković, Marija Vučković, *(svako spominjanje);* **Agencija za plaćanja u poljoprivredi, ribarstvu i ruralnom razvoju, APPRRR, Agencija za plaćanja, Savjetodavna služba, Hrvatska agencija za hranu, HAH, Hrvatska agencija za poljoprivredu i hranu, HAPIH, Hrvatske šume, HŠ, Hrvatska poljoprivredna komora, HPK** poljoprivreda, poljoprivredno zemljište, poljoprivredni proizvođači, farmeri, stočari, poljoprivrednici, poljoprivrednik, poljoprivredne potpore, poticaji, isplata poticaja, izravna plaćanja, ekološka poljoprivreda, zakup državnog poljoprivrednog zemljišta, prodaja državnog poljoprivrednog zemljišta, zakup ribnjaka, zajednički pašnjaci, komasacija, zaštićene oznake izvornosti, zaštićene oznake zemljopisnog podrijetla, tradicionalni specijalitet, autohtoni proizvodi, zaštita autohtonih proizvoda, fitosanitarna inspekcija, otkup poljoprivrednih proizvoda, otkupljivači poljoprivrednih proizvoda, poljoprivredno gospodarstvo, obiteljsko poljoprivredno gospodarstvo, OPG, poljoprivredne zadruge, poljoprivredne udruge, , proizvođačke organizacije, mljekari, , mljekarstvo, mlijeko, stoka, ratari, povrtlari, voćari, maslinari, pčelari, kozari, ovčari, biljna proizvodnja, povrćarstvo, maslinarstvo, maslinovo ulje, izvoz vina, uvoz vina, vinarstvo, vinogradarstvo, konjogojstvo, svinjogojstvo, stočarstvo, govedarstvo, ovčarstvo, kozarstvo, peradarstvo, pčelarstvo, voćarstvo, med, pčele, mesna industrija, proizvodnja mlijeka/mesa, proizvodnja sjemenskog i sadnog materijala, sadnja, sjeme, sadnice, žitarice, uljarice, ratarstvo, oranje, zaštita bilja, pesticidi, teran, vinska omotnica, robna razmjena poljoprivrednih proizvoda,; ARKOD, Agronet, DG AGRI, Janusz Wojciechowski, nepoštene trgovačke prakse, Zajednička organizacija tržišta; agronomi, poljoprivredna škola, Sajam zimnice, Zlata vrijedan, školska shema, shema školskog voća i mlijeka, proizvodnja duhana, uzgoj konoplje, ekološki proizvodi, ekološki proizvođači, povlačenje jabuka, povlačenje mandarina, integrirana proizvodnja, elementarna nepogoda, suša, poljoprivredna mehanizacija, hortikultura, agroekonomika, održiva uporaba pesticida, višestruka sukladnost, stočna hrana, gnojivo, veterinarstvo, veterinar, veterinarska inspekcija, veterinarsko-medicinski proizvodi, veterinarske mjere, zlostavljanje pasa, zlostavljanje životinja, zlostavljanje mačaka, eutanazija životinja, cijepljenje pasa, lisice, oralna vakcinacija, sklonište za životinje, dobrobit životinja, zaštita životinja, pokvarena hrana, kontrola hrane, kontrola uvoza hrane, dobrobit životinja, skloništa za životinje, bjesnoća, kvrgava koža goveda, bolest plavog jezika, aflatoksin, salmonela, bruceloza, oralna vakcinacija, afrička svinjska kuga, veterinarske organizacije, bakterije, virusi, trihinela, trihineloza, ovlaštene organizacije, Hrvatska veterinarska komora, cijepljenje, RASFF, GMO, veterinarski institut, školjkaši, teški metali, rezidue, DG SANTE, EMEA, BIP, granična veterinarska inspekcija, bolesti riba, KOI herpes, higijena hrane, nusproizvodi, NŽP, prijevoznici životinja, transport životinja/proizvoda/hrane, brodovi za prijevoz životinja, sabirni centar, sigurnost hrane, povlačenje proizvoda, opoziv proizvoda, kvaliteta hrane, teški metali, akrilamid, aditivi, histamin, dioksini, nitrati, nitriti, furan, mikotoksini, patulin, transmasne kiseline, trihinela, campilobacter, listeria, kontrola ostataka pesticida, e.coli, norovirus, toksoplazmoza, anisakis, materijali u kontaktu s hranom, prehrambene navike, klimatske promjene, označavanje hrane, doniranje hrane, bacanje hrane, otpad od hrane, rok trajanja hrane, najbolje upotrijebiti do, upotrijebiti do, dodaci prehrani, Vytenis Andriukaitis, označavanje hrane, deklaracije na hrani, Codex Alimentarius, šumarstvo, šuma, šume, šumsko zemljište, Zakon o šumama, gospodarenje šumama, šumarija, šumoposjednik, proizvodnja drva, drvna industrija, drvna građa, drvna sirovina, prerada drvne građe, prerada drva, poslovanje tvrtki prerađivača, trgovinski odnosi, izvoz drva, hrvatske šume, potkornjak, služnost na šumskom zemljištu, opožareno zemljište, gospodarenje lovištem, gospodarenje divljači, uzgoj divljači, divljač, zaštita divljači, lov, lovstvo, lovačka društva, zaštićene životinjske vrste, lovac, lovci, lovna inspekcija, lovište, **ribarstvo**, ribarenje, **ribolov**, ribarsko plovilo, **ribari**, inovacije, vlasnici ribarskih plovila, ovlaštenik povlastice, izlov, prekomjerni izlov ribe, morsko ribarstvo, slatkovodno ribarstvo, akvakultura, marikultura, slatkovodna akvakultura, školjkarstvo, stavljanje na tržište proizvoda ribarstva i akvakulture, prerada ribe, cijena ribe, izvoz ribe, uvoz ribe, školjkaši, krivolov, potrošnja ribe, **Europski fond za pomorstvo i ribarstvo**, **OPPiR,** **Operativni program za pomorstvo i ribarstvo**, **EFPR, EFR, EFF, EMFF**, ulaganja u ribarsko plovilo, dodana vrijednost i kvaliteta ulova, sljedivost proizvoda ribarstva i akvakulture, diversifikacija prihoda ribara, **ribarske luke, iskrcajna mjesta,** riblji stokovi, očuvanje resursa, **mjere upravljanja**, plan upravljanja, ribolovne mogućnosti, ribolovni kapacitet, ribolovne aktivnosti, privremena obustava ribolovnih aktivnosti, Jabučka kotlina, koća, koćarenje, plivarica, mala plava riba, demerzalni ribolov, selektivnost alata, GFCM, ICCAT, FEAP, ZERP , isključivi gospodarski pojas, lovostaj, tuna, robna razmjena ribe i proizvoda ribarstva, ceh ribara, udruženje ribarstva, ribnjačarstvo, športski ribolov, ribolovne dozvole, uzgajališta ribe, ribogojilišta, mali ribolov, institut za ribarstvo, DG MARE, Karmenu Vella, uzgoj ribe/školjaka/školjkaša, **Zajednička ribarstvena politika, ZRP,** CLLD, lokalna akcijska skupina u ribarstvu, lokalna akcijska grupa u ribarstvu, LAGUR, FLAG, lokalna razvojna strategija u ribarstvu, ribarska inspekcija, kontrola i nadzor u ribarstvu, .

U cijenu ponude (Prilog III –Troškovnik) moraju biti uračunati popusti kao i svi troškovi koje iziskuje pružanje usluge koja je predmet nabave, što uključuje i naknadu za korištenje programskih sadržaja medija – autorska prava.